
V I L J A N D I  L I N N
LINNAVOLIKOGU


SOTSIAALKOMISJONI
KOOSOLEKU PROTOKOLL

Viljandi 								22. oktoober 2026   nr 1-13/26/10

Algus kell 16.00, lõpp kell 17.33

Koosolekut juhatas: Ülle Lumi
Protokollis: Sirli-Mai Nurka
Võtsid osa liikmed: Kaidi Braun, Koidu Ilisson, Erika Kiviloo, Taavi Kobin, Ülle Lumi, Heiki Raudla, Hiie Silm, Lii Susi, Marko Suvisild
Puudusid: Kaja Raja, Are Tints
Võtsid osa asendusliikmed: Marika Tali (K. Raja asendusliige), Helmen Kütt (Teams) (A. Tints asendusliige)
Võtsid osa teenistujad: linnaarengu peaspetsialist Reet Alev, linnapea Jaak Pihlak, linnasekretär Ene Rink, abilinnapea Anett Suits

Koosolek toimus raekojas ja elektrooniliselt Microsoft Teamsi vahendusel.
Läbirääkimised päevakorra asjus.

Komisjon kinnitas päevakorra.

PÄEVAKORD:
1. Viljandi linna arengustrateegia 2040+ ja Viljandi linna arengukava aastateks 2026–2031, II lugemine (2026/87-1)
2. Viljandi linna eelarvestrateegia aastateks 2026 –2031, II lugemine (2026/88-1)
3. Viljandi valla üldplaneeringu 2040+ lähteseisukohtade ja KSH programmile ettepanekute esitamine (2026/99)
4. Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ muutmine ja täiendamine, II lugemine (2026/91-1)
5. Viljandi linna põhimäärus, III lugemine (2026/76-2)
6. Viljandi Linnavolikogu töökord, III lugemine (2026/77-2)
7. Muud küsimused


PÄEVAKORRAPUNKT NR 1
Viljandi linna arengustrateegia 2040+ ja Viljandi linna arengukava aastateks 2026–2031, II lugemine (2026/87-1)
KUULATI:
R. Alevi ettekannet arengukava teise lugemise käigus tehtud täiendustest ja muudatustest. Ta andis ülevaate laekunud muudatusettepanekutest, millest ühte arvestati osaliselt, selgitas dokumentidesse tehtud täiendusi ja investeeringute ajakava muudatusi ning tõi esile linna peamised väljakutsed seoses rahvastiku vähenemise ja vananemisega.

Koosoleku juhataja tegi ettepaneku eelnõu toetada. Vastuväiteid ei olnud.

OTSUSTATI:
Toetada eelnõu „Viljandi linna arengustrateegia 2040+ ja Viljandi linna arengukava aastateks 2026–2031 (2026/87-1)“.


PÄEVAKORRAPUNKT NR 2
Viljandi linna eelarvestrateegia aastateks 2026–2031, II lugemine (2026/88-1)
KUULATI:
R. Alevi ettekannet eelarvestrateegia tulude prognoosi, kavandatavate investeeringute ja rahaliste võimaluste kohta. Ta andis ülevaate linna põhitegevuse tulude prognoositavast kasvust, palgafondi suurenemisega kaasnevatest kuludest ning kavandatavatest investeeringutest, sealhulgas jäätmejaama rekonstrueerimisest, lasteaia uue õppehoone ja spordihoone ehitamisest, järveäärse taristu arendamisest ning Vaksali tänav 2 hoone energiatõhusamaks muutmisest. Samuti selgitas ta pärast esimest lugemist eelarvestrateegiasse tehtud muudatusi ja täiendusi ning vastas küsimustele.

Koosoleku juhataja tegi ettepaneku eelnõu toetada. Vastuväiteid ei olnud.

OTSUSTATI:
Toetada eelnõu „Viljandi linna eelarvestrateegia aastateks 2026-2031 (2026/88-1)“.


PÄEVAKORRAPUNKT NR 3
Viljandi valla üldplaneeringu 2040+ lähteseisukohtade ja KSH programmile ettepanekute esitamine (2026/99)
KUULATI:
J. Pihlaku ettekannet Viljandi linna ja Viljandi valla vahelisest maade vahetamise küsimusest ning edasistest koostöövajadustest. Ta tutvustas linnale huvipakkuvaid vallale kuuluvaid maa-alasid, mille osas soovitakse vallaga läbirääkimisi jätkata. Samuti käsitleti ühistranspordi, jäätmekäitluse ning kaugkütte ja veevarustusega seotud küsimusi, mis vajavad linna ja valla koostöös lahendamist.

Koosoleku juhataja tegi ettepaneku eelnõu toetada. Vastuväiteid ei olnud.

OTSUSTATI:
Toetada eelnõu „Viljandi valla üldplaneeringu 2040+ lähteseisukohtade ja KSH programmile ettepanekute esitamine (2026/99)“.


PÄEVAKORRAPUNKT NR 4
Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ muutmine ja täiendamine, II lugemine (2026/91-1)
KUULATI:
A. Suitsu ettekannet Viljandi linna sünnitoetuse suurendamise ja maksmise korra muutmise kohta alates 2027. aastast. Eelnõu kohaselt tõstetakse sünnitoetus 700 eurolt 1500 euroni ning makstakse välja kolmes osas lapse sünni, pooleteiseaastaseks saamise ja kolmeaastaseks saamise järel. Muudatuse eesmärk on toetada perede toimetulekut lapse kasvatamisega kaasnevate kulude katmisel. Edaspidi piisab toetuse taotlemiseks ühest avaldusest ning linn kontrollib enne iga väljamakset toetuse saamise tingimustele vastavust.

Tähelepanek:
K. Braun tõi välja, et eelnõu ja seletuskiri vajavad keelelist ning toimetuslikku korrastamist, kuna tekstis esineb ebatäpsusi ja ebaselget sõnastust. Näiteks on eelnõus kasutatud väljendit „Viljandi linna register“, mille asemel tuleks kasutada õiguslikult korrektset sõnastust. Samuti juhtis ta tähelepanu     § 1 lõikes 2 sätestatud toetuse saamise tingimustele, mille puhul ei ole üheselt arusaadav, kas toetuse saamiseks peavad olema täidetud kõik kolm tingimust või piisab ühe tingimuse täitmisest. Ta soovitas tingimused esitada eraldi punktidena, et need oleksid selgemini jälgitavad. Lisaks märkis ta, et dokumentides esineb keelelisi ebatäpsusi, sealhulgas ainsuse ja mitmuse kasutamisel, ning palus üle vaadata ka §-s 2 sätestatud toetuse maksmise korra ja seletuskirja sõnastuse.

Muudatusettepanek:
K. Ilisson tegi ettepaneku maksta toetus välja kahes osas, põhjendades seda asjaoluga, et lapse pooleteiseaastaseks saamisel lõpeb vanemahüvitise maksmine ning osa vanemaid võib jääda lapsega koju, samas kui tööle naasvatel vanematel võivad tekkida täiendavad kulud lapsehoidjale.

Koosoleku juhataja pani muudatusettepaneku hääletusele.
Hääletati:
6 poolt, 5 vastu
Otsustati:
Muudatusettepanek leidis toetust.

Koosoleku juhataja tegi ettepaneku eelnõu toetada koos esitatud muudatusettepanekuga. Vastuväiteid ei olnud.

OTSUSTATI:
Toetada eelnõu „Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ muutmine ja täiendamine (2026/91-1)“ koos esitatud muudatusettepanekuga.


PÄEVAKORRAPUNKT NR 5
Viljandi linna põhimäärus, III lugemine (2026/76-2)
KUULATI:
E. Rinki ettekannet Viljandi linna põhimääruse muutmise eelnõu kohta. Ettekandes tutvustati eelnõus tehtud muudatusi, sealhulgas eelnevatest komisjonidest tulnud muudatusettepanekuid.

Koosoleku juhataja tegi ettepaneku eelnõu toetada. Vastuväiteid ei olnud.


OTSUSTATI:
Toetada eelnõu „Viljandi linna põhimäärus (2026/76-2)“.


PÄEVAKORRAPUNKT NR 6
Viljandi Linnavolikogu töökord, III lugemine (2026/77-2)
KUULATI:
E. Rinki ettekannet Viljandi Linnavolikogu töökorra muutmise eelnõu kohta. Arutati volikogu istungil eelnõude ettekandmise ja kaasettekannete korda, küsimuste esitamise võimalusi ning juhtivkomisjoni rolli eelnõude edasisel menetlemisel. Samuti käsitleti sõnavõttude korda ja eelnõude ning muude materjalide varasemat edastamist komisjoni liikmetele.

Koosoleku juhataja tegi ettepaneku eelnõu toetada. Vastuväiteid ei olnud.

OTSUSTATI:
Toetada eelnõu „Viljandi Linnavolikogu töökord (2026/77-2)“.


PÄEVAKORRAPUNKT NR 7
Muud küsimused
KUULATI:
H. Kütt palus esitada sotsiaalkomisjoni liikmetele ülevaate linna elanike arvu ja demograafilise olukorra prognoosist järgmiseks viieks ja kümneks aastaks, sealhulgas elanike arvu muutustest vanuserühmade kaupa.

OTSUSTATI:
Vastav ülevaade võiks edastada komisjoni liikmetele kirjalikult.


(allkirjastatud digitaalselt)					(allkirjastatud digitaalselt)
Ülle Lumi							Sirli-Mai Nurka
koosoleku juhataja						protokollija

